Athugið : Þessar síður fjalla um alþingiskosningarnar 27. apríl 2013 . Kjörseðill Kjörseðill Kjörseðill við atkvæðagreiðslu utan kjörfundar Kjörgögn til atkvæðagreiðslu utan kjörfundar eru : kjörseðill , kjörseðilsumslag , fylgibréf og sendiumslag , svo og stimplar með listabókstöfum . Á kjörseðli og kjörseðilsumslagi skal prentað að um sé að ræða kjörseðil og kjörseðilsumslag . Fylgibréf og sendiumslag skulu þannig gerð að á þau megi auðveldlega rita þær upplýsingar sem mælt er fyrir um í lögunum . Innanríkisráðuneytið kveður nánar á um gerð kjörgagna þessara . Kjörseðill við atkvæðagreiðslu á kjörfundi Kjörseðla , sem notaðir verða á kjörfundi , skal fullgera þannig : Prenta skal framboðslistana hvern við annars hlið , í röð eftir bókstöfum þeirra , og skal ætla hverjum lista um 6 sm breidd en lengd skal miðuð við fulla löglega tölu frambjóðenda . Listarnir skulu aðgreindir með feitum langstrikum og skal að minnsta kosti ½ sm breitt bil vera fyrir framan nöfnin á hverjum lista . Þess skal getið um hvern lista fyrir hvaða stjórnmálasamtök hann er í kjöri á þann hátt að prenta með skýru letri neðan við listabókstafinn en ofan við nöfnin á listanum : Listi … ( nafn stjórnmálasamtakanna ) .